וסיקובסקה, 2010
**מיה וסיקובסקה** (באנגלית: **Mia Wasikowska**; נולדה ב-25 באוקטובר 1989) היא שחקנית קולנוע אוסטרלית. ידועה בזכות תפקידיה בסרטים "התנגדות", "אליס בארץ הפלאות", "אליס מבעד למראה", "הילדים בסדר", "ג'יין אייר" ו"קרימזון פיק".

ביוגרפיה
--------

וסיקובסקה נולדה וגדלה בבירת אוסטרליה, קנברה, למשפחה מרקע נוצרי. בתם של מרצנה וסיקובסקה, צלמת פולנייה שהיגרה עם משפחתה בילדותה לאוסטרליה, ושל ג'ון ריד, צייר אוסטרלי מקומי ממוצא אנגלי. לה אחות בכורה ואח צעיר.

הוריה נהגו לקחת אותה לגלריות בכל רחבי אירופה. בה חיה ברוב שנות נעוריה. במשך שנה גרה בפולין, וכן התגוררה בגרמניה, צרפת ורוסיה. בגיל שמונה החלה להתאמן באינטנסיביות כדי להיות בלרינה. לאחר מספר שנים של אימונים בתחום שקלה אפילו ללכת לבית ספר מקצועי, אך לבסוף ויתרה מפני שנכשלה בבניית גוף מתאים למקצוע. וסיקובסקה החלה לגלות עניין במשחק לאחר שנחשפה לקולנוע האוסטרלי והאירופאי, בעיקר לקולנוען הפולני קשישטוף קישלובסקי וסרטי טרילוגיית שלושת הצבעים (אנ') שביים.

בתחילת דרכה העריצה ולקחה השראה משחקניות הקולנוע רובין רייט והולי האנטר.

בזמנה הפנוי, וסיקובסקה היא צלמת חובבת, מצלמת את מסעותיה ברחבי העולם, וגם תמונות מאתרי צילומים של סרטים שהיא משתתפת בהם.

קריירה
------

בשנת 2004 חתמה על חוזה עם סוכנות שחקנים בסידני, והופיעה בשני פרקים בדרמה הרפואית האוסטרלית הפופולרית "מלאכים בלבן", ובגיל חמש עשרה קיבלה את תפקידה הראשון בקולנוע האוסטרלי, בדרמת ההתבגרות "מהומה פרברית". וסיקובסקה קיבלה שבחים על הופעת הבכורה שלה, ולאחר מכן הופיעה בשני סרטים מצליחים נוספים: הדרמה הפוליטית "ספטמבר" ומותחן האימה "הטורף".

בשנת 2008 התקבלה וסיקובסקה לסדרת הדרמה האמריקאית "In Treatment", המבוססת על הפורמט הישראלי של חגי לוי "בטיפול", ולוהקה לתפקידה של סופי, מתעמלת צעירה הנוטה להתאבדות ומטופלת אצל הפסיכולוג ד"ר פול וסטון (גבריאל ביירן). וסיקובסקה הופיעה בסדרה במשך תשעה פרקים, ולשם כך נאלצה לנטוש את לימודיה בקנברה ולהעתיק את מגוריה ללוס אנג'לס למשך שלושה חודשים. בארצות הברית היא השלימה את פערי הלימודים דרך מערכת למידה מרחוק. הביקורות האוהדות על משחקה בתוכנית, ובפרט על המבטא האמריקאי שהפגינה, העניקו לה תפקיד הוליוודי ראשון בדרמת המלחמה ההיסטורית "התנגדות", בה גילמה את חיה, אשתו הטרייה של האח מבית פרטיזני ביילסקי עשהאל (ג'יימי בל).

ב-2009 גילמה את דמותה של הטייסת אלינור סמית' בסרט אמיליה המבוסס על חייה של הטייסת האמריקאית המפורסמת אמיליה ארהארט. אולם תפקידה השני באותה שנה, בדרמה "השמש הישירה הזאת" היה זה שתפס את עיני המבקרים ועליו הועמדה וסיקובסקה לפרס אינדפנדנט ספיריט בקטגוריית שחקנית המשנה הטובה ביותר.

וסיקובסקה הצליחה לגבור בשנת 2010 על אלפי שחקניות צעירות ולזכות בתפקיד הראשי של אליס קינגסלי בסרטו גורף מיליארד הדולרים של טים ברטון "אליס בארץ הפלאות". תפקיד זה מינף את הקריירה של וסיקובסקה וזימן לה הצעות מקצועיות רבות, בהן תפקיד משני בדרמה הקומית המוערכת "הילדים בסדר", שם הופיעה בתור ג'וני, בתן של זוג הלסביות ניק (אנט בנינג) וג'ולס (ג'וליאן מור).

בשנת 2013 ביימה וכתבה סרט קצר שנכלל באנתולוגיה "ההפיכה", המורכבת מ-18 סיפורים קצרים.

ב-2021 שיחקה בסרט "Bergman Island".

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2006 | *Suburban Mayhem* | ליילה |  |
| 2007 | ספטמבר | אמיליה המילטון |  |
| הטורף | שרי סמית' |  |
| 2008 | התנגדות | חיה דזיינסילצקי |  |
| 2009 | שמש ערב | פמלה צ'ואט |  |
| אמיליה | אלינור סמית' |  |
| 2010 | אליס בארץ הפלאות | אליס |  |
| הילדים בסדר | ג'וני |  |
| 2011 | ג'יין אייר | ג'יין אייר |  |
| חסר מנוחה | אנאבל קוטון |  |
| אלברט נובס | הלן דוז |  |
| 2012 | ארץ יבשה | ברטה מיניקס |  |
| 2013 | ההפיכה | 

---

 | סרט קצר; במאית ותסריטאית |
| סטוקר | אינדיה סטוקר |  |
| רק האוהבים שורדים | אווה |  |
| מסלולים | רובין דווידסון |  |
| דאבל | האנהנ |  |
| 2014 | מפות לכוכבים | אגת'ה וייס |  |
| מאדאם בובארי | אמה בובארי |  |
| 2015 | קרימזון פיק | אדית' קאשינג |  |
| *Madly* | 

---

 | סרט קצר; במאית ותסריטאית |
| 2016 | אליס מבעד למראה | אליס |  |
| 2017 | האיש עם לב הברזל | אנה נובק |  |
| 2018 | *Damsel* | פנלופה |  |
| פירסינג | ג'קי |  |
| 2019 | *Judy and Punch* | ג'ודי |  |
| לב שקט | אנה |  |
| 2020 | תמיד השטן | הלן האטון |  |
| 2021 | האי של ברגמן | איימי |  |
| 2023 | ים של זיכרונות | אבי ג'קסון |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2005-2004 | מלאכים בלבן | לילי ווטסון | 2 פרקים |
| 2008 | בטיפול | סופי | תפקיד חוזר; (עונה 1); 9 פרקים |

קישורים חיצוניים
----------------

ויקישיתוף מדיה וקבצים בנושא **מיה וסיקובסקה** בוויקישיתוף

* מיה וסיקובסקה, במסד הנתונים הקולנועיים IMDb (באנגלית)
* מיה וסיקובסקה, באתר "אידיבי", מאגר הידע העברי לקולנוע ישראלי ועולמי
* מיה וסיקובסקה, באתר AllMovie (באנגלית)
* מיה וסיקובסקה, באתר Rotten Tomatoes (באנגלית)
* מיה וסיקובסקה, באתר Box Office Mojo (באנגלית)
* מיה וסיקובסקה, באתר Metacritic (באנגלית)
* מיה וסיקובסקה, במסד הנתונים הקולנועיים KinoPoisk (ברוסית)
* מיה וסיקובסקה, באתר אייטונס (באנגלית)
* מיה וסיקובסקה, באתר Last.fm (באנגלית)
* מיה וסיקובסקה, באתר AllMusic (באנגלית)
* מיה וסיקובסקה, באתר MusicBrainz (באנגלית)
* מיה וסיקובסקה, באתר Discogs (באנגלית)
* אמיר קמינר, מבוקשת: ריאיון עם השחקנית מיה ווסיקובסקה, באתר Xnet‏, 17 באפריל 2012
* אבנר שביט‏, מכה יבשה: ראיון בלעדי עם מיה ווסיקובסקה לקראת "ארץ יבשה", באתר וואלה!‏, 7 בנובמבר 2012
* אמיר קמינר, מיה וואסיקובסקה: "אני נהנית להתבודד", באתר ynet, 7 באוקטובר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729436205171
* BIBSYS: 10041073
* BNE: XX5241216
* BnF: cb16582859v (data)
* CANTIC: a11687162
* GND: 141938145
* ISNI: 0000 0001 2030 2581
* LCCN: no2009067552
* MusicBrainz: cbcc6c13-d1bc-4b90-9ed7-452087ef6a94
* NKC: xx0135873
* NLP: a0000002965436
* NTA: 326810463
* SELIBR: 389792
* SUDOC: 147289939
* Trove: 1777680
* VIAF: 88465276
* WorldCat: lccn-no2009067552

 |